Roger Ljung

Roger Ljung (født 8. januar 1966 i Lomma) er en svensk tidligere fotballspiller og nåværende fotballagent for flere profilerte svenske fotballspillere. Ljung har spilt profesjonelt for en rekke utenlandske klubber, men har en fortid i de svenske klubbene Lunds BK og Malmö FF. Han har også spilt 59 landskamper for  i perioden fra 1988 til 1995.

Klubbkarriere 
Ljung begynte sin fotballkarriere som seksåring i Lunds BK, og han fikk sin debut på Lunds førstelag i 1983. Etter å ha spilt i underkant av 50 seriekamper for klubben meldte han overgang til Malmö FF i 1985. I de to første årene fikk han begrenset med spilletid, og han var ofte å finne på innbytterbenken. Gjennombruddet kom i 1987 og den påfølgende sesongen da han spilte om lag 40 seriekamper og scoret fire mål. Etter å ha spilt en halv sesong meldte han på sommeren 1989 overgang til sveitsiske klubben BSC Young Boys.

Han spilte i én og en halv sesong i Young Boys før han i 1990 meldte overgang til rivalen FC Zürich. Dette klubbskiftet varte for øvrig kun i ett år før han prøvde lykken i østerriksk fotball og klubben Admira Wacker i 1991. Etter to og en halv sesong med moderat spilletid dro han igjen videre til den tyrkiske storklubben Galatasaray i 1993, hvor han spilte 25 kamper Superligaen. Han avsluttet sin fotballkarriere i den tyske klubben MSV Duisburg, hvor han spilte i perioden 1994 til 1995. Etter dette dro han tilbake til Sverige, hvor han med tiden ble spilleragent for en rekke profilerte svenske fotballspillere.

Landslagskarriere 
Ljung fikk sin landslagsdebut for  i 1988, og deltok blant annet i Sommer-OL 1988 i Seoul, hvor Sverige kom til semifinalen. Han deltok også i VM i fotball 1990 som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis ,  og . Sverige gjorde det likevel bedre under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot .

Han spilte også kamper under VM i fotball 1994 som ble arrangert i USA, og var delaktig i at Sverige endte opp på en overraskende bronseplass etter å ha vunnet bronsefinalen mot . Hans siste landskamp kom i 1995, og tilsammen fikk han 59 landskamper og fire mål for Sverige.

Roger Ljung hadde primært spilt midtstopper inntil Olle Nordin innkalte ham til seniorlandslaget. Nordin benyttet venstrebente Ljung som venstreback, hvilket var posisjonen han stort sett fylte på landslagsnivå.

Referanser

Eksterne lenker 
 
 
 Svenska Fotbollförbundet

Svenske fotballspillere
Svenske landslagsspillere i fotball
Spillere i Fotball-VM 1990
Spillere i Fotball-EM 1992
Spillere i Fotball-VM 1994
Deltakere for Sverige under Sommer-OL 1988
Fotballspillere under Sommer-OL 1988
Fotballspillere for Malmö FF
Fotballspillere for BSC Young Boys
Fotballspillere for FC Zürich
Fotballspillere for FC Admira Wacker Mödling
Fotballspillere for Galatasaray SK
Fotballspillere for MSV Duisburg
Fotballspillere for Lunds BK
Personer fra Lomma kommun